# ­­

# Együttműködési megállapodás

Iktatási szám: …………../2025

Együttműködési megállapodás   
az iskolai közösségi szolgálat  
közös lebonyolításáról

|  |  |
| --- | --- |
| amelyet egyrészről | iskola: **Biatorbágyi Innovatív Technikum és Gimnázium** |
|  | székhely: 2051 Biatorbágy, Antall József u. 1. |
|  | képviselő: Frész Attila |
|  | OM-azonosító: 910018 |
|  | a továbbiakban: Iskola |
|  |  |
| másrészről | név: |
|  | székhely: |
|  | képviselő: |
|  | a továbbiakban: Szervezet/Fogadó Intézmény |
|  | a továbbiakban együtt: Felek |

kötöttek a mai napon, az alábbi feltételekkel:

1. **A megállapodás előzményei, körülményei, célja**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. A Szervezet kötelezettségei, vállalásai**

2.1. Lehetőséget biztosít az általa meghatározott alábbi tevékenységi körök tekintetében a közösségi szolgálat végrehajtására:

2.2. A Szervezet biztosítja a tevékenységhez szükséges feltételeket, eszközöket.

2.3. A Szervezet kapcsolattartója folyamatosan értesíti Iskolát a diákok által végezhető lehetséges tevékenységi körökről, azok időpontjáról, időtartamáról, az adott program szervezet részéről kijelölt kapcsolattartójáról. Ha szükséges, megállapodik az Iskolával a programot végigkísérő mentor személyéről, a mentor feladatköréről.

**3. Az Iskola kötelezettségei, vállalásai**

* Tájékoztatja az iskola tanulóit a Fogadó intézmény által biztosított lehetőségekről.
* Felkészíti a diákokat a közösségi szolgálatra.
* Szervezi és koordinálja a tanulók jelentkezését a Fogadó intézményben történő közösségi szolgálat teljesítésével kapcsolatban.
* A Fogadó intézménnyel egyeztetve megszervezi a diákok részvételét, előre egyeztetett időpontban, megfelelő időközönként, megfelelő létszámban irányítja a szervezethez a tanulókat.
* A részleteket az Iskola koordinátora és a Fogadó intézmény kapcsolattartója egyezteti.
* Az iskolai közösségi szolgálat végzéséhez szükséges szülői beleegyezéseket beszerzi a diákoktól.

**4. A tanuló által végzett közösségi szolgálat**

Felek tudomásul veszik, hogy a Tanuló, jogszabály szerint kötelező közösségi szolgálatának időtartama 50 óra, mely teljesítésére tanítási napokon alkalmanként legkevesebb egy, legfeljebb háromórás, tanítási napokon kívül alkalmanként legkevesebb egy, legfeljebb ötórás időkeretben végezhető. Felek rögzítik továbbá, hogy a közösségi szolgálat teljesítése körében egy órán hatvan perc közösségi szolgálati idő értendő, melybe nem tartozik bele a helyszínre utazás és a helyszínről hazautazás ideje.

**5. A Fogadó szervezet köteles biztosítani:**

* az egészséget nem veszélyeztető és biztonságos tevékenységhez szükséges feltételeket,
* ha szükséges, pihenőidőt,
* a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
* a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

5.1. Fogadó szervezet nem tudja vállalni a közösségi szolgálati tevékenység ellátása érdekében szükséges helyszínre jutás, szállás, étkezés költségét.

**6. Az Iskola vállalja, hogy tájékoztatja a közösségi szolgálatot végző tanulókat az alábbi rendelkezésekről:**

* Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.
* A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.
* Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**7. Az Iskola részéről a program felelőse és kapcsolattartója**

A kapcsolattartó az Iskola mindenkori közösségi szolgálat koordinátora.

1. **A Szervezet részéről kapcsolattartó**

A kapcsolattartó:

Szervezet kapcsolattartója tájékoztatja Iskolát az adott program során kijelölt programfelelős, mentor személyéről, elérhetőségeiről.

**9. A Felek felmondási joga**

9.1. A Felek a jelen megállapodás azonnali hatályú felmondására jogosultak, ha:

* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai, elsősorban a köznevelési törvény és a 20/2012 EMMI rendelet az irányadók.

A felek a jelen megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Biatorbágy, 2025.

|  |  |
| --- | --- |
| ……………………………………. | …………………………………….. |
| Frész Attila  igazgató  az Iskola részéről | a Szervezet részéről |